DIRECŢIA COMUNICARE

**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.05.2024, ora 08:00 – 13.05.2024, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 13.05.2024, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 12.05.2024, la ora 11:00, **Atenţionarea Hidrologică nr. 34 – COD GALBEN**, valabilă în intervalul *12.05.2024 ora 12:00 – 13.05.2024 ora 06:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Jiu, Olt, Argeş şi Ialomiţa*, cu posibile depăşiri ale **COTELOR DE ATENŢIE.**

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ARGEȘ, DÂMBOVIȚA, GORJ, PRAHOVA, SIBIU şi VÂLCEA (6 prefecturi) – COD GALBEN.*

**RÂURI**

**Debitele au fost în creştere** pe râurile din bazinele: Caraş, Nera, Cerna, Jiu, Olt, Vedea (exceptând bazinul inferior), Argeş, (exceptând bazinul inferior), Ialomița (exceptând bazinul inferior) şi Buzău, datorită precipitațiilor căzute în interval şi propagării.

Pe râurile din bazinele Trotuşului şi Bârladului, bazinele inferioare ale Vedei, Argeşului şi Ialomiței, afluenții Prutului şi cele din Doborgea debitele au fost relativ staționare, iar pe celelalte au fost, în general, în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-70% și mai mici (sub 30% din normalele lunare) pe râurile din bazinele hidrografice: Crasna, Barcău, Târnava Mare, Moravița, Caraș, Cerna, Vedea, Siret (exceptând râul Moldova, bazinul superior şi mijlociu al Bistriței, bazinul superior al Buzăului), pe afluenții Prutului şi pe unii afluenți din bazinele Oltului, Argeșului, Ialomiței și din bazinul inferior al Jiului.

În interval s-au emis patru **ATENȚIONĂRI HIDROLOGICE** pentru fenomene imediate.

A fost în vigoare **ATENȚIONAREA HIDROLOGICĂ nr.34** din 12.05.2024, până la ora 06:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general în scădere** exceptând râurile din bazinul Bârladului, afluenții Prutului şi cele din Dobrogea unde vor fi relativ staționare.

Pe cursurile mijlocii şi inferioare ale Jiului, Oltului, Vedei, Argeşului, Ialomiței şi Buzăului debitele vor fi în creştere prin propagare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 11 - 12.05.2024 a fost staționar, având valoarea de 4600 m3/s**, sub media multianuală a lunii mai (7950 m3/s).

În aval de Porţile de Fier debitele au fost în scădere pe sectoarele Gruia – Oltenița, în creștere pe sectorul Călăraşi – Brăila şi relativ staționare pe sectorul Galați – Tulcea.

**Debitul la intrarea în țară (secțiunea Baziaș) va fi în creştere (4700 m3/s).**

În aval de Porţile de Fier, debitele vor fi relativ staționare, exceptând sectoarele: Zimnicea – Oltenița unde vor fi în scădere s=și Hârşova – Brăila unde vor fi în creştere.

**2.** **Situaţia meteorologică în intervalul 12.05.2024, ora 09:00 –13.05.2024, ora 06:00**

**Administraţia Naţională de Meteorologie** (A.N.M.) a emis în data de 12.05.2024, la ora 10:00, **Atenționarea Meteorologică nr. 37**, conform căreia:

**- COD GALBEN:** ,,*În intervalul 12 mai, ora 12 – 12 mai, ora 23, vor fi perioade cu instabilitate atmosferică accentuată care se va manifesta prin averse torențiale, descărcări electrice, intensificări ale vântului și izolat grindină în Oltenia, vestul Munteniei, sud-vestul Transilvaniei, precum și în Carpații Meridionali și local în Carpații Occidentali. În intervale scurte de timp sau prin acumulare cantitățile de apă vor fi de 20...25 l/mp și izolat de peste 40 l/mp. Notă: pe parcursul nopții de duminică spre luni (12/13 mai) va ploua moderat cantitativ (în jurul a 15 l/mp) în sudul Munteniei și al Dobrogei.”*

Această **Atenționare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*-* *ALBA, ARGEȘ, BRAȘOV, CARAŞ-SEVERIN, DÂMBOVIȚA, DOLJ, GORJ, HUNEDOARA, MEHEDINȚI, OLT, PRAHOVA, SIBIU, TELEORMAN și VÂLCEA (14 prefecturi) – COD GALBEN.*

**ÎN ŢARĂ**

Vremea s-a răcit, iar valorile termice diurne s-au situat în jurul mediilor climatologice specifice datei în regiunile vestice și sud-vestice și mai mici decât acestea în rest. Cerul a fost variabil, temporar cu înnorări accentuate în sud, est și centru. Au fost averse ce au avut și caracter torențial, însoțite de descărcări electrice, în Oltenia, Transilvania, cea mai mare parte a Munteniei și Banatului, local în Dobrogea și izolat în celelalte regiuni, iar la altitudini mari au fost precipitații sub formă de lapoviță și ninsoare. Cantitățile de apă au depășit pe alocuri 10...15 l/mp, iar în Oltenia și sud-vestul Transilvaniei, 25...30 l/mp (până la 36 l/mp la Horezu, în județul Vâlcea). Au fost consemnate căderi de grindină în județul Olt, iar din surse externe și în județele Dolj și Bistrița-Năsăud. Vântul a suflat slab și moderat, cu unele intensificări în zona montană înaltă și în sud (rafale de până la 55...60 km/h în Oltenia), iar în zona orașelor Craiova și Caracal a fost vijelie. Temperaturile maxime s-au încadrat între 10 grade la Întorsura Buzăului și 24 de grade la Jimbolia, Calafat și Bechet. La ora 6 se înregistrau valori termice cuprinse între -1 grad la Toplița și Joseni și 12 grade la Moldova Nouă, Băile Herculane, Drobeta-Turnu Severin și Gura Portiței. Noaptea, cu totul izolat s-a format ceață.

*Observații: de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate, emise după cum urmează: 1 de către SRPV Cluj-Napoca și 1 de SRPV Sibiu.*

**LA BUCUREŞTI**

Valorile termice au fost în scădere față de ziua precedentă, astfel că temperatura maximă a atins 18 grade la Afumați, 19 grade la Băneasa și 20 de grade la Filaret. Cerul a fost mai mult noros, iar seara și noaptea au fost perioade cu averse. Vântul a suflat slab și moderat. La ora 6 se înregistrau 7 grade la Băneasa, 8 grade la Afumați și 9 grade la Filaret.

**3. Prognoza meteorologică în intervalul 13.05.2024, ora 09:00 –14.05.2024, ora 09:00**

**ÎN ŢARĂ**

Valorile termice se vor situa sub cele specifice perioadei în cea mai mare parte a țării. Cerul va avea înnorări temporare și local vor fi averse slabe în zonele montane și submontane și pe arii restrânse în sudul și estul teritoriului. La altitudini mari vor fi precipitații sub formă de lapoviță și ninsoare. Vântul va sufla slab și moderat, cu ușoare intensificări pe parcursul zilei în Moldova, estul Munteniei și Dobrogea. Temperaturile maxime se vor încadra între 13 și 22 de grade, iar cele minime între 1 și 11 grade, mai coborâte în estul Transilvaniei. Dimineața și noaptea, izolat va fi ceață, iar în depresiunile Carpaților Orientali și în nordul Moldovei se va produce brumă.

**LA BUCUREŞTI**

Valorile termice se vor situa sub cele specifice datei, astfel că temperatura maximă va fi de 18...20 de grade, iar cea minimă de 6...9 grade. Cerul va fi temporar noros, dar condițiile de ploaie reduse. Vântul va sufla slab și moderat.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havârna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași - r. Miletin – ac. Hălceni;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sârca corespunzător treptei III de aplicare a restricţiilor.

Se menţine situația de restricții în alimentarea cu apă la folosința:

- S.C. APAVITAL S.A. Iași prin reducerea debitelor de la 33.0 l/s la 26.0 l/s la sursa r. Bahlui – ac. Pârcovaci corespunzător treptei III de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

1. ***ALTE EVENIMENTE***

***Administrația Națională Apele Române*** revine cu informații despre sesizarea din data de 18.04.2024, ora 22:45, privind pătrunderea unui debit mare de apă dulce în minele vechi din localitatea Praid, județul Harghita. S-a identificat la suprafaţă locul de pătrundere a apei (parţial în albia pârâului Corund şi parţial sub un dig). Cauzele probabile ale producerii fenomenului sunt creşterea debitului pârâului Corund ca urmare a precipitaţiilor abundente din perioada respectivă şi dizolvarea în timp a sării de pe fundul albiei. Pericolul major constă în posibilitatea dizolvării sării din albia compromisă şi prăbuşirea acesteia, formând o groapă de sufoziune care să conducă toată apa pârâului în subteran, care ar avea drept consecinţă inundarea întregii structuri subterane de la Salina Praid (minele vechi şi orizonturile inferioare mai noi, inclusiv baza turistică subterană).

În data de 12.05.2024 s-au montat trei tuburi PEHID cu diametrul de 840 mm, lungime 12 m, în albia pârăului Corund deasupra zonei critice. A fost folosit un excavator închiriat de Salina Praid și un încărcător frontal din dotarea Salinei Praid. Tuburile au fost încastrate cu argilă și au fost lestate cu piatră și argilă. În paralel au început lucrările pentru devierea albiei în tuburi PEHID cu diametrul de 840 mm, lungime totală de 127 m, pe amplasamentul zonei minelor vechi în aval de cotul mare al pârăului Corund (tuburile vor fi încastrate în digul existent pe malul drept).

**Direcția Comunicare**